
44 DR.30.9.2002 
 

 

kehidupan.  Anak-anak orang Cina, sejak kecil dilatih menjadi orang yang lebih baik 
daripada ibu bapa iaitu sikap kiasu, hendak yang lebih.   

 Sehubungan dengan itu, saya berharap kerajaan melalui Kementerian 
Pertahanan pada hari ini hendaklah memikirkan langkah-langkah lebih proaktif bagi 
meningkatkan penyertaan semua kaum terutama bagi pangkat rendah. Gaji yang lebih 
baik bagi anggota berpangkat rendah dengan pelbagai kemudahan disediakan semasa 
perkhidmatan, boleh mendorong masyarakat Cina menyertai angkatan tentera di 
samping memberi jaminan hidup yang lebih sempurna selepas tamat perkhidmatan 
adalah usaha yang harus difikirkan. Peranan pemimpin masyarakat Cina adalah 
diperlukan dalam usaha merealisasikan penglibatan masyarakat pemuda Cina 
menyertai Angkatan Tentera. 

 Saya juga menyarankan kepada kerajaan dan kementerian-kementerian yang 
bertanggungjawab supaya satu langkah proaktif dapat dilaksanakan bagi keharmonian 
kaum di negara ini terutama sekali selepas 45 tahun negara mencapai kemerdekaan.  
Jangan biarkan badan-badan tertentu memainkan isu-isu untuk kepentingan politik 
mereka, tanpa melihat kesannya kepada ketenteraman awam. 

 Apabila sesuatu isu yang boleh…..  

 Tuan Yang di-Pertua: Yang Berhormat, masa Yang Berhormat dah cukup 
dah ya.  Cukuplah itu. 

 Tuan Haji Siam bin Haji Kasrin:  Sedikit lagi. … boleh menggugat kestabilan 
negara sekiranya tidak dibanteras, ianya akan memberi kesan negatif kepada 
pertumbuhan ekonomi negara terutama sekali dalam pembentangan Bajet 2003, 
rangsangan dalam sektor domestik perlu  dipertingkatkan. 

 Tuan Yang di-Pertua:  Cukuplah Yang Berhormat.  Cukuplah. 

 Tuan Haji Siam bin Haji Kasrin: Sesungguhnya pelaksanaan undang-
undang yang ada di negara ini bertujuan memberi kesejahteraan kepada masyarakat 
dan memberi kejayaan keyakinan kepada pelaburan luar negara. Hanya petualang 
negara sahaja yang riuh membantah tindakan yang diambil.   

 Tuan Yang di-Pertua, saya mohon menyokong Bajet 2003. 

 Tuan Yang di-Pertua:  Kota Melaka. 

2.40 ptg. 

 Tuan Kerk Kim Hock [Kota Melaka]:  Tuan Yang di-Pertua, oleh kerana ada 
had masa, saya umumkan saya tidak akan beri jalan kecuali saya dapat habiskan 
ucapan saya. 

 Tuan Yang di-Pertua:  Hendak beri jalan atau tidak? 

 Tuan Kerk Kim Hock:  Tidak, kecuali saya dapat habiskan.   

 Dalam pembentangan Bajet kedua terakhir beliau, Menteri Kewangan, Dato 
Seri Dr. Mahathir Mohamad telah membentangkan apa yang telah disifatkan oleh 
pendebat umum sebagai suatu bajet pro-perniagaan. 

 Saya percaya Menteri Kewangan akan mengumumkan suatu bajet pro-rakat 
tahun hadapan berdasarkan dua sebab. Pertama, untuk menunjukkan rasa terima kasih 
beliau kepada rakyat kerana telah menjadikan beliau Perdana Menteri negara yang 
berkhidmat  paling lama. Kedua, untuk meraih sokongan bagi Barisan Nasional melalui 
suatu election budget. Maka saya meramalkan Parlimen penggal ini tidak akan dibubar- 
kan sebelum pembentangan bajet beliau yang terakhir pada bulan September tahun 
depan. 

 Tuan Yang di-Pertua, pengumuman terbaru indeks keyakinan FDI tahun 2002 
oleh firma perunding pengurusan global, AT Kerni, menunjukkan bahawa Malaysia 
mengalami kejatuhan dalam kedudukan terbaru, iaitu daripada tangga ke-22 keluar 
daripada 25 kedudukan tertinggi. 

 Dalam laporannya, dinyatakan bahawa kekurangan tenaga kerja berkemahir- 
an tinggi dan kos kerja yang semakin meningkat adalah di antara sebab-sebab yang 
meletakkan Malaysia dalam keadaan daya saingan yang lebih lemah berbanding 
lokasi-lokasi serantau lain. Adalah sukar bagi Malaysia bersaing dengan Singapura dan 



kehidupan. Anak-anak orang Cina, sejak kecil dilatih menjadi orang yang lebih baik daripada ibu bapa iaitu sikap kiasu, hendak yang lebih. Sehubungan dengan itu, saya berharap kerajaan melalui Kementerian Pertahanan pada hari ini hendaklah memikirkan langkah-langkah lebih proaktif bagi meningkatkan penyertaan semua kaum terutama bagi pangkat rendah. Gaji yang lebih baik bagi anggota berpangkat rendah dengan pelbagai kemudahan disediakan semasa perkhidmatan, boleh mendorong masyarakat Cina menyertai angkatan tentera di samping memberi jaminan hidup yang lebih sempurna selepas tamat perkhidmatan adalah usaha yang harus difikirkan. Peranan pemimpin masyarakat Cina adalah diperlukan dalam usaha merealisasikan penglibatan masyarakat pemuda Cina menyertai Angkatan Tentera. Saya juga menyarankan kepada kerajaan dan kementerian-kementerian yang bertanggungjawab supaya satu langkah proaktif dapat dilaksanakan bagi keharmonian kaum di negara ini terutama sekali selepas 45 tahun negara mencapai kemerdekaan. Jangan biarkan badan-badan tertentu memainkan isu-isu untuk kepentingan politik mereka, tanpa melihat kesannya kepada ketenteraman awam. Apabila sesuatu isu yang boleh..... Tuan Yang di-Pertua: Yang Berhormat, masa Yang Berhormat dah cukup dah ya. Cukuplah itu. Tuan Haji Siam bin Haji Kasrin: Sedikit lagi. ... boleh menggugat kestabilan negara sekiranya tidak dibanteras, ianya akan memberi kesan negatif kepada pertumbuhan ekonomi negara terutama sekali dalam pembentangan Bajet 2003, rangsangan dalam sektor domestik perlu dipertingkatkan. Tuan Yang di-Pertua: Cukuplah Yang Berhormat. Cukuplah. Tuan Haji Siam bin Haji Kasrin: Sesungguhnya pelaksanaan undang- undang yang ada di negara ini bertujuan memberi kesejahteraan kepada masyarakat dan memberi kejayaan keyakinan kepada pelaburan luar negara. Hanya petualang negara sahaja yang riuh membantah tindakan yang diambil. Tuan Yang di-Pertua, saya mohon menyokong Bajet 2003. Tuan Yang di-Pertua: Kota Melaka. 2.40 ptg. Tuan Kerk Kim Hock [Kota Melaka]: Tuan Yang di-Pertua, oleh kerana ada had masa, saya umumkan saya tidak akan beri jalan kecuali saya dapat habiskan ucapan saya. Tuan Yang di-Pertua: Hendak beri jalan atau tidak?. Tuan Kerk Kim Hock: Tidak, kecuali saya dapat habiskan. Dalam pembentangan Bajet kedua terakhir beliau, Menteri Kewangan, Dato Seri Dr. Mahathir Mohamad telah membentangkan apa yang telah disifatkan oleh pendebat umum sebagai suatu bajet pro-perniagaan. Saya percaya Menteri Kewangan akan mengumumkan suatu bajet pro-rakat tahun hadapan berdasarkan dua sebab. Pertama, untuk menunjukkan rasa terima kasih beliau kepada rakyat kerana telah menjadikan beliau Perdana Menteri negara yang berkhidmat paling lama. Kedua, untuk meraih sokongan bagi Barisan Nasional melalui suatu election budget. Maka saya meramalkan Parlimen penggal ini tidak akan dibubar- kan sebelum pembentangan bajet beliau yang terakhir pada bulan September tahun depan. Tuan Yang di-Pertua, pengumuman terbaru indeks keyakinan FDI tahun 2002 oleh firma perunding pengurusan global, AT Kerni, menunjukkan bahawa Malaysia mengalami kejatuhan dalam kedudukan terbaru, iaitu daripada tangga ke-22 keluar daripada 25 kedudukan tertinggi. Dalam laporannya, dinyatakan bahawa kekurangan tenaga kerja berkemahir- an tinggi dan kos kerja yang semakin meningkat adalah di antara sebab-sebab yang meletakkan Malaysia dalam keadaan daya saingan yang lebih lemah berbanding lokasi-lokasi serantau lain. Adalah sukar bagi Malaysia bersaing dengan Singapura dan.